
Szén kvantumpöttyök szintézise és optoelektronikai alkalmazása fénykibocsátó diódák fejlesztésében

Kulcsszavak: szén kvantumpötty, fluoreszcens, fénykibocsátó diódák
TDK munkám során, olyan szénalapú nanorészecskék szintézisét tervezem elvégezni,
amelyek ultraibolya tartományban gerjeszthetők. Az előállított fluoreszcens szén
nanorészecskék másnéven szénkvantumpöttyök alkalmazhatók lehetnek különböző
emitterekben, például a LED gyártás területén. A szénkvantumpöttyök szintézisét szerves
vegyületek (főleg karbonsavak) termikus bontásával valósítom meg. Tesztelni fogok nitrogén
tartalmú vegyületeket is abból a célból, hogy nitrogénnel dópolt szén nanopöttyöket állítsak
elő. Az előállított terméket olyan szerkezet vizsgálati módszerekkel tervezem tanulmányozni,
amelyekkel megállapítható a beépült nitrogén kémiai kötései, illetve a különböző oxigén
tartalmú funkciós csoportok. Erre a célra rendelkezésre áll röntgen foto-elektron
spektroszkópia (XPS) és Fourier-transzformációs infravörös spektroszkópia (FTIR). A
szénnanopöttyök polaritásának, illetve vizes közegben történő diszpergálhatóságának
vizsgálatának céljából zéta potenciál méréseket is tervezek elvégezni. A részecske méret
analízis és morfológiai jellemzés transzmissziós elektronmikroszkóp (TEM) útján történik. Az
előállított fluoreszcens nanorészecskék fényabszorciós vizsgálatát fluoreszcencia
spektroszkópia segítségével fogom jellemezni. Az elkészített preparátumot különböző
polimerekben (PVA, epoxi gyanta) fogom bekeverni, és vizsgálom ezek ultraibolya hatására
bekövetkező gerjeszthetőségét.



